**Høringssvar fra OMU på Familie, Børn og Læringsområdet.**

Vi har læst direktionens forslag til budget 2025 og ønsker at pege på konsekvenserne, hvis den politiske behandling munder ud i vedtagelse.

Generelt vil det blive betydeligt sværere at lykkes med kvaliteten og inklusionsarbejdet i kommunens folkeskoler, i ungdomsskolen samt i institutionerne.

Forslagene 11-R-1 til 11-R-14 er alle funktioner, der støtter op om arbejdet med de børn og unge, vi arbejder med på området.

Det vil stille medarbejdere og ledere dårligere i vores professionelle møde med børn, unge og forældre, da det vil slide på de gode relationer, når vi ikke har de samme ressourcer til de samme opgaver og forventninger til vores indsats.

Samtidig er det ikke nogle forslag som flugter med kommunens Familie, Børn- og Læringspolitik.

På vegne af medarbejdersiden i OMU Børn og Læring

Lise-Lotte Møgelbjerg Andersen og Kim Ager, næstformænd

3. september 2024